Komisijos reglamentas (EB) Nr. 732/2001
2001 m. balandžio 11 d.
iš dalies keičiantis Reglamentą (EB) Nr. 1498/1999, nustatantį Tarybos reglamento (EEB) Nr. 804/68 įgyvendinimo taisykles dėl valstybių narių ir Komisijos informacinių pranešimų pieno ir pieno produktų sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. priimtą Tarybos reglamentą Nr. 1255/1999 dėl bendro pieno bei pieno produktų rinkos organizavimo [1] su paskutiniais pakeitimais, padarytais reglamentu (EB) Nr. 1670/2000 [2], ypač į jo 40 straipsnį,
kadangi:
(1) Komisijos reglamentas (EB) Nr. 1498/1999 [3] su pakeitimais, padarytais reglamentu (EB) Nr. 1535/2000 [4], nustato, inter alia, duomenų, susijusių su produktų kiekiais, kuriems pagal įvairius importo susitarimus yra išduotos importo licencijos, perdavimą.
(2) Turi būti numatytas ir tokių duomenų siuntimas apie licencijas, išduotas importui pagal 1998 m. lapkričio 9 d. priimtą Komisijos reglamentą (EB) Nr. 2414/98, nustatantį išsamias importo tvarkos taikymo taisykles Afrikos, Karibų ir Ramiojo vandenyno valstybių (AKR valstybių) kilmės pieno bei pieno produktams ir panaikinantį Reglamentą (EEB) Nr. 1150/90 [5], o taip pat ir importui iš Vakarų Balkanų šalių pagal 2000 m. rugsėjo 18 d. Tarybos reglamentą (EB) Nr. 2007/2000 dėl išimtinių prekybos priemonių įvedimo šalims ir teritorijoms, dalyvaujančioms Europos Sąjungos stabilizacijos ir asociacijos procese ar su juo susijusioms, iš dalies pakeičiantį Reglamentą (EB) Nr. 2820/98 ir panaikinantį Reglamentus (EB) Nr. 1763/1999 ir (EB) Nr. 6/2000 [6], su pakeitimais, padarytais Reglamentu (EB) Nr. 2563/2000 [7].
(3) Atitinkamai reikia iš dalies pakeisti Reglamentą (EB) Nr. 1498/1999.
(4) Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1498/1999 keičiamas taip:
a) 7 straipsnio pirmojoje pastraipoje pridedami 6 ir 7 punktai:
"6. praėjusio mėnesio produktų kiekius, nurodytus pagal Komisijos reglamentą (EB) Nr. 2414/98 [8] išduotose importo licencijose, suskirstytus pagal Kombinuotosios nomenklatūros (KN) kodą ir pagal kilmės šalies kodą (IDES kompiuterinis kodas 6), ne vėliau kaip iki 10-tos kiekvieno mėnesio dienos;
7. praėjusio mėnesio produktų kiekius, nurodytus pagal Tarybos reglamentą (EB) Nr. 2007/2000 [9] išduotose importo licencijose, suskirstytus pagal Kombinuotosios nomenklatūros (KN) kodą ir pagal kilmės šalies kodą (IDES kompiuterinis kodas 6), ne vėliau kaip iki 10-tos kiekvieno mėnesio dienos."
b) įterpiamas 7 a straipsnis:
"7 a straipsnis
Valstybės narės iki 2001 m. gegužės 31 d. nusiunčia Komisijai 7 straipsnio pirmos pastraipos 6 ir 7 punktuose minimus duomenis už 2001 m. sausio, vasario ir kovo mėnesius, suskirstytus pagal mėnesius."
2 straipsnis
Šis reglamentas įsigalioja 2001 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. balandžio 11 d.